
Për hapjen e vendkalimit të ri kufitar, Shkodër (ura e Bunës), në kufirin shtetëror liqenor të Republikës së shqipërisë me Republikën e Malit të Zi

Në mbështetje të nenit 100 të Kushtetutës dhe të nenit 24 të ligjit nr.8772, datë 19.4.2001 “Për ruajtjen dhe kontrollin e kufirit shtetëror të Republikës së Shqipërisë”, me propozimin e Ministrit të Brendshëm, Këshilli i Ministrave

Vendosi:

1. Hapjen e vendkalimit të ri kufitar, Shkodër (Ura e Bunës), në kufirin shtetëror liqenor të Republikës së Shqipërisë me Republikën e Malit të Zi, për komunikimin sezonal ndërkombëtar për turistë.
2. Ngarkohen Ministria e Brendshme, Ministria e Punëve të Jashtme, Ministria e Financave dhe Ministria e Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

